VS000717
Datum: 1994-12-01T01:00:00.000+01:00
datum_sodbe_i_stopnje: 1996-11-13T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: hudi primeri
odskodnina: 4400000 SIT
opombe: II Ips 447/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 70 do 75 let

Škodni dogodek

Poškodoval se je v prometni nesreči.

Poškodba

Obtolčenina možganov (s posledičnim higromom glave na levi), prelom desne koželjnice in desne pogačice, krvavitev v papili levega očesa, rane in odrgnine.

Telesne bolečine

Hude telesne bolečine 4 dni, močnejše 5 dni, zmerne 2 meseca in občasno zmerne še pozneje. Tožnik je trpel tudi glavobole.

Hospitalizacija

14 dni. Operacija je bila opravljena v splošni anesteziji.

Nevšečnosti med zdravljenjem

Nekaj časa je tožnik nosil doramensko longeto (24 dni) in tutorlongeto (dva meseca). Neugodno je bilo šivanje ran, 14 RTG ekspozicij.

Strah

Primarnega strahu ni trpel, sekundarni strah pa je trpel dobre 3 mesece, od tega prve 3 - 4 dni srednje močnega in lažjega okoli 3 mesece, občasno, a redkeje je nastopal do konca leta 1995.

Zmanjšanje življenjske aktivnosti

Po končanem zdravljenju je ostala zaradi omejene gibljivosti v desnem komolcu in desnem zapestju zmanjšana funkcija desnice, zaradi preloma pogačice so nastopile začetne artrotične spremembe, craniocerebralna poškodba pa je zapustila trajne posledice, ki se kažejo predvsem v pogostih glavobolih, ter je zaradi nje tudi nastopila invalidnost do 30%.

---

ZOR člen 200, 203